Baba en ouma sterf weens gasinasemingArgieffoto ŉ Vrou en haar vier maande oue kleinkind is in Pretoria dood nadat hulle die gasse van ŉ kragopwekker ingeasem het. “Die baba, sy ma en ouma was Donderdag saam in ŉ vertrek waar die kragopwekker was,” het Chris Botha, woordvoerder van Netcare911, Vrydag in ŉ verklaring gesê. “Die huiseienaars het die drie persone bewusteloos aangetref toe hulle van die werk af teruggekeer het.” Die persone is na ŉ nabygeleë hospitaal gehaas, maar die babaseuntjie en die ouma is oorlede. Die ma is steeds in ŉ kritieke toestand in die hospitaal.